ฉบับร่าง:เทิดศักดิ์ เสถียรสวัสดิ์

พลเรือเอก เทิดศักดิ์ เสถียรสวัสดิ์ อดีตราชองครักษ์พิเศษ และผู้บัญชาการหน่วยบัญชาการนาวิกโยธินลำดับที่ 20 ดำรงตำแหน่งระหว่างวันที่ 1 ตุลาคม พ.ศ. 2544 – 31 มีนาคม พ.ศ. 2546

**ประวัติ**
เกิดเมื่อวันที่ 1 มีนาคม พ.ศ. 2486 เป็นบุตรของพลอากาศตรี เทิด เสถียรสวัสดิ์ กับนางประยงค์ (สกุลเดิม: สิริสุวัณณ์) เป็นหลานปู่ของหลวงทิพย์รักษา (ทุ้ย เสถียรสวัสดิ์) และเป็นเหลนของหลวงอภัยพิทักษ์ (สวัสดิ์)     
ชีวิตส่วนตัว สมรสกับนางเพ็ญพร เสถียรสวัสดิ์ (สกุลเดิม: พิศาลพงษ์) มีบุตรชาย 3 คน คือ เทิดเกียรติ, เสฐียรพล และ เทิดพันธุ์

**การศึกษา**
พลเรือเอก เทิดศักดิ์ เสถียรสวัสดิ์ สำเร็จการศึกษาชั้นมัธยมจากโรงเรียนอัสสัมชัญกรุงเทพฯ, โรงเรียนเตรียมทหารรุ่นที่ 1 (ตท.1-ร่วมรุ่นเดียวกับ พล.อ.สุรยุทธ์ จุลานนท์, พล.อ.บุญรอด สมทัศน์, พล.อ.สำเภา ชูศรี, พล.อ.วัฒนชัย ฉายเหมือนวงศ์, พล.อ.บุญเลิศ แก้วประสิทธ์), โรงเรียนนายเรือ รุ่นที่ 58 (ร่วมรุ่นเดียวกับ พล.ร.อ.ทวีศักดิ์ โสมาภา, พล.ร.อ.ชัย สุวรรณภาพ, พล.ร.อ.เกรียงศักดิ์ ศรีภูมิ, พล.ร.อ.สมชาย ถาวรพานิช), โรงเรียนเสนาธิการทหารเรือ รุ่นที่ 40, วิทยาลัยการทัพเรือ รุ่นที่ 23, วิทยาลัยป้องกันราชอาณาจักรภาครัฐร่วมเอกชน รุ่นที่ 399 

ระหว่างรับราชการได้เข้ารับการศึกษาอบรมในหลักสูตรที่สำคัญ ๆ อาทิ หลักสูตรผู้บังคับหมวด รุ่นที่ 7,  หลักสูตรการรบพิเศษ แขนงการลาดตระเวนสะเทินน้ำสะเทินบกและจู่โจมนาวิกโยธิน (RECON) รุ่นที่ 4, หลักสูตรครูฝึกคนแม่นปืน, และหลักสูตรผู้บังคับกองร้อย รุ่นที่ 5 จากศูนย์การฝึกกรมนาวิกโยธิน, หลักสูตรศิษย์การบินจากศูนย์ฝึกการบินพลเรือนแห่งประเทศไทย, หลักสูตรการบินทางยุทธวิธีจากโรงเรียนการบินทหารบก, หลักสูตรการรบร่วม รุ่นที่ 45, หลักสูตรผู้บังคับฝูง รุ่นที่ 31 จากโรงเรียนผู้บังคับฝูง กองทัพอากาศ เป็นต้น 

**การทำงาน**
ในชีวิติการรับราชการ พลเรือเอก เทิดศักดิ์ เสถียรสวัสดิ์ ถือได้ว่าเป็นนายทหารเรือผู้มีความรู้ความสามารถในด้านยุทธศาสตร์การบินและการรบอย่างทหารราบในรูปแบบการยกพลขึ้นบก โดยเติบโตมาจากหน่วยบัญชาการนาวิกโยธิน กองทัพเรือ และได้รับความไว้วางใจจากผู้บังคับบัญชาให้ดำรงตำแหน่งที่สำคัญ ได้แก่ 
ผู้บังคับฝูงบิน 3 กองบินทหารเรือ, ผู้บังคับกองรักษาความปลอดภัย กองบินทหารเรือ, ผู้บังคับกองรักษาความปลอดภัย ฐานทัพเรือสัตหีบ, รองเสนาธิการกองพลนาวิกโยธิน, ผู้อำนวยการกองกิจการพลเรือน กองบัญชาการนาวิกโยธิน, รองผู้ว่าราชการ (ฝ่ายทหาร) จังหวัดจันทบุรี, รองเสนาธิการ หน่วยบัญชาการนาวิกโยธิน, ฝ่ายเสนาธิการประจำกองบัญชาการกองทัพเรือ, เจ้ากรมวิทยาศาสตร์ทหารเรือ, จนถึง ผู้บัญชาการหน่วยบัญชาการนาวิกโยธิน กองทัพเรือ    

**ราชการพิเศษ**
 ปราบปรามผู้ก่อการร้ายในยุทธการสามชัยที่ภูหินร่องกล้า ในหมวดเฉพาะกิจกองทัพเรือกับกองกำลังเขตทัพภาค 3 ในพื้นที่พิษณุโลก เพชรบูรณ์ และเลย- การฝึกรบร่วมปี 16 ณ สนามบินหล่มสัก จังหวัดเพชรบูรณ์  (1 พฤศจิกายน 2515- 30 มกราคม 2516)- ปราบปรามผู้ก่อการร้ายในยุทธการผาภูมิที่ดอยผาจิ การฝึกรบร่วมปี 17 ในหมวดบินเฉพาะกิจทหารเรือที่ 171 กับกองกำลังเขตทัพภาค 3 สนับสนุนหน่วยเฉพาะกิจนาวิกโยธิน 171 ในพื้นที่เชียงราย พะเยา และน่าน ณ สนามบินเชียงคำ จังหวัดพะเยา (15 ตุลาคม 2516- 20 มกราคม 2517)- ปราบปรามผู้ก่อการร้ายในตำแหน่งผู้บังคับหมวดบินที่ 201 (23 กุมภาพันธ์ -16 ตุลาคม 2520)- ปราบปรามผู้ก่อการร้ายในตำแหน่งผู้บังคับหมวดบินที่ 2181 (18 ตุลาคม 2521- 5 ตุลาคม 2522)- ผู้บังคับฝูงบิน 3141 กองกำลังด้านจันทบุรี และตราด (1 มีนาคม 2529)- ราชองครักษ์เวร  (2 กุมภาพันธ์ 2532 - 2545)- นายทหารพิเศษประจำกองบังคับการกรมทหารราบที่ 3 รักษาพระองค์ กองพลนาวิกโยธิน (6 กรกฎาคม 2539- ที่ปรึกษาศูนย์ปฏิบัติการกองทัพเรือ (2)  (7 เมษายน 2541)- นายทหารพิเศษประจำกรมนักเรียนนายเรือรักษาพระองค์ โรงเรียนนายเรือ (14 สิงหาคม 2542)- ผู้บัญชาการกองบัญชาการป้องกันชายแดนจังหวัดจันทบุรีและตราด  (1 ตุลาคม 2544)- ราชองครักษ์พิเศษ  (11 กรกฎาคม 2546)

**เครื่องราชอิสริยาภรณ์**

**ประกาศสำนักนายกรัฐมนตรี**
พระเทพฯทรงเปิดอาคารโบราณสถาน สิ่งก่อสร้างที่มาประวัติศาสตร์ในปี พ.ศ. 2550 มูลนิธิอนุรักษ์โบราณสถานในพระราชวังเดิม ได้รับการประสานจาก พล.ร.อ.เทิดศักดิ์ เสถียรสวัสดิ์ อดีตผู้บัญชาการหน่วยบัญชาการนาวิกโยธินให้ช่วย ทำการบูรณะโบราณสถานในค่ายตากสิน อ.เมือง จ.จันทบุรี 
วันอังคารที่ 3 พฤษภาคม 2559 เวลา 02.00 น.